***Lost Ark*** (koreansk: 로스트 아크) er et fantasy- og MMORPG-spill utviklet av Tripod Studio og Smilegate RPG. Det ble utgitt i Sør-Korea 4. desember 2019. Spillet ble utgitt i de europeiske og nordamerikanske regionene 11. februar 2022, hvor det blir utgitt av Amazon Games.

*Lost Ark* ble tildelt seks spillpriser i forskjellige kategorier ved Korea Game Awards 2019.

Spillopplevelse
---------------

*Lost Ark* er hovedsakelig fokusert på «player versus environment» (engelsk, «spiller mot miljøet») og utforskning, men inneholder også PvP-elementer. Spillerne starter med å skape deres spillfigur som de da kan gjøre sterkere gjennom en hovedhistorie. Når spillerne når nivå 50 får de tilgang til flere «dungeons» og «raids», som videre kan gjøre figuren deres sterkere.

Utvikling
---------

*Lost Arks* utvikling startet i 2011 under kallenavnet ***Project T***.

Spillet bruker Unreal Engine 3 for å vise frem 3D-figurer i et 3D-lignende, isometrisk miljø.

### Utgivelse

*Lost Ark* var utgitt i den sørkoreanske regionen 4. desember 2019. Det er i åpen beta i den russiske regionen, og åpen for lukket betaregistrering i Japan fra 25. juni 2020.

Spillet ble utgitt 11. februar 2022 for Nord-Amerika, Latin-Amerika, Oseania og Europa. Personer som kjøpte en av de fire «founders»-pakkene tilgjengelige for spillet fikk en tre-dagers forstart ved 8. februar 2022. Spillet er utilgjengelig i Belgia og Nederland på grunn av deres lovverk rundt gambling i videospill.

Mottakelse
----------

*Lost Ark* har mottatt stort sett positive tilbakemeldinger ifølge omtalesamleren Metacritic.

Gøran Solbakken roser spillet ved Gamer.no, hvor han skrev at «Jeg gleder meg veldig til å starte, og hvis de første tjuetalls timene er en indikasjon, så tror jeg dette er et spill jeg kommer til å holde på med veldig lenge».

Rick Lane ved PC Gamer ga spillet en poengsum av 78 ut av 100, og roste slåssesystemet i spillet, men nevnte at historien i spillet var et svakt punkt.

Referanser
----------

1. ↑  published, Wes Fenlon (12. februar 2022). «Lost Ark rockets onto Steam's all-time concurrent player list after delayed launch». *PC Gamer* **(engelsk)**. Besøkt 12. februar 2022.
2. 1 2 3 4  Solbakken, Gøran (8. februar 2022). «En god start på et langt eventyr». *Gamer.no* **(norsk)**. Besøkt 12. februar 2022.
3. 1 2  «'Lost Ark' is now available in Spain: the long-awaited Amazon Games MMORPG is free to play and much more [Actualizado]». *Then24* **(engelsk)**. 11. februar 2022. Besøkt 12. februar 2022.
4. ↑  «Amazon Games and Smilegate RPG’s Lost Ark Launches in North America, Europe, Latin America, and Oceania». *www.businesswire.com* **(engelsk)**. 12. februar 2022. Besøkt 12. februar 2022.
5. ↑  «Lost Ark: The game is officially banned in Belgium and the Netherlands». *Millenium US* **(engelsk)**. Besøkt 12. februar 2022.
6. ↑  «Lost Ark». *Metacritic* **(engelsk)**. Besøkt 12. februar 2022.
7. ↑  Lane, Rick (8. februar 2022). «Lost Ark review». *pcgamer* **(engelsk)**. Besøkt 12. februar 2022.

Eksterne lenker
---------------

* (en) *Lost Ark* på Steam Rediger på Wikidata

* (en) *Lost Ark* på Metacritic Rediger på Wikidata

* (en) *Lost Ark* hos Giant Bomb Rediger på Wikidata

* (en) *Lost Ark* hos Internet Game Database Rediger på Wikidata

Portal: Videospill